ananddey/assamese-wiki-corpus huggingface dataset:
লেমুৰেছ

লেমুৰেছ (ইংৰাজী: lemures) ৰোমান ধৰ্ম অনুসৰি অস্থিৰ বা মাৰাত্মক মৃতকৰ ছাঁয়া বা আত্মা৷ কেতিয়াবা লেমুৰেছ শব্দটো লাৰভা (larvae, লেটিন: larva, 'মাস্ক'ৰ পৰা) শব্দটোৰ সলনি ব্যৱহাৰ কৰা হৈছিল। লেমুৰেছ শব্দটো প্ৰথমে অগাষ্টান কবি হৰেচে ব্যৱহাৰ কৰিছিল পিছলৈ এই শব্দ দুটা প্ৰায় বা সম্পূৰ্ণৰূপে সালসলনিকৈ ব্যৱহাৰ কৰা হৈছিল, যেনে- ডি চিভিটেট ডেই নামৰ গ্ৰন্থত চেণ্ট অগাষ্টিনৰ দ্বাৰা।

লেমুৰ শব্দটো আদি ভাৰত-ইউৰোপীয় মূলৰ *লেম-ৰ পৰা অহা বুলি অনুমান কৰিব পাৰি, যিটো গ্ৰীক দানৱ লামিয়াৰ নামৰ ক্ষেত্ৰটো দেখা পোৱা যায়।

বিৱৰণ

সঠিকভাৱে সমাধিস্থ, অন্ত্যেষ্টিক্ৰিয়া বা পূজা-অৰ্চনা নকৰাসকলৰ বিচৰণকাৰী আৰু প্ৰতিশোধপৰায়ণ আত্মাক লেমুৰেছে প্ৰতিনিধিত্ব কৰিব পাৰে। অভিডে ইহঁতক বিচৰণকাৰী, অতৃপ্ত আৰু সম্ভাৱ্য প্ৰতিশোধপৰায়ণ পূৰ্বপুৰুষৰ দেৱতা বা পাতালৰ আত্মা ‘ডি মেনছ’ (di manes) বা ‘ডাই পেৰেণ্টেছ’ (di parentes) বুলি ব্যাখ্যা কৰিছে। তেওঁৰ বাবে তেওঁলোকৰ সংস্কৃতিৰ আচাৰ-অনুষ্ঠানসমূহে এক বুজিব নোৱাৰাকৈ প্ৰাচীন, অৰ্ধ-যাদুকৰী আৰু সম্ভৱতঃ অতি প্ৰাচীন গ্ৰাম্য পৰম্পৰাৰ ইংগিত দিয়ে।

লেমুৰবোৰ নিৰাকাৰ আৰু সীমাবদ্ধ, আন্ধাৰ আৰু ভয়ৰ সৈতে জড়িত। গণতান্ত্ৰিত আৰু ইম্পেৰিয়েল ৰোমত ৯, ১১ আৰু ১৩ মে' তাৰিখকেইটা লেমুৰেলিয়া (Lemuralia) বা লেমুৰিয়া (Lemuria) ঘৰুৱা প্ৰথাত তেওঁলোকৰ বাবে উৎসৰ্গা কৰা হৈছিল। ঘৰৰ মুৰব্বীজনে মাজনিশা উঠি আহি পিছফালে ক’লা মাহ পেলাই দিয়ে আৰু লেমুৰসকলে সেইবোৰৰ ভোজ খাইছিল বুলি ধৰা হৈছিল। পাতালৰ দেৱতাৰ প্ৰসাদৰ বাবে ক’লা ৰং উপযুক্ত। উইলিয়াম ৱাৰ্ড ফাউলাৰে মাহৰ নৈবদ্যক জীৱনৰ উপহাৰ বুলি ব্যাখ্যা কৰে আৰু কৈছিল যে ই জুপিটাৰৰ পুৰোহিতসকলৰ বাবে এক আচাৰ-ব্যৱহাৰৰ আছিল। লেমুৰবোৰ নিজেই ভয়াতুৰ আৰু ভয়ংকৰ দুয়োটা আছিল।

তথ্য সংগ্ৰহ

শ্ৰেণী:কিংবদন্তিমূলক জীৱ
ললিত কুমাৰ দলে

ললিত কুমাৰ দলে (২৫ মে' ১৯২৭- ১৬ মাৰ্চ ১৯৮৬) এগৰাকী ভাৰতীয় ৰাজনীতিক আৰু ভাৰতীয় জাতীয় কংগ্ৰেছৰ দলৰ অসমৰ নেতা আছিল। অসমৰ মিছিঙ সম্প্ৰদায়ৰ পৰা অসম প্ৰদেশ কংগ্ৰেছ কমিটিৰ সভাপতি হিচাপে নিৰ্বাচিত হোৱা তেওঁৱেই প্ৰথম ব্যক্তি আছিল। তেওঁ ১৯৭২ আৰু ১৯৮০ চনত প্ৰদেশ কংগ্ৰেছৰ সভাপতি নিৰ্বাচিত হৈছিল। মিছিং সম্প্ৰদায়ৰ সৰ্বাগ্ৰগণ্য নেতা হিচাপে ললিত কুমাৰ দলে পৰিচিত। জীৱন কালত অসমৰ জনসাধাৰণৰ প্ৰতি নিস্বাৰ্থ আৰু নিষ্ঠাপূৰ্ণ সেৱাৰ বাবে তেওঁ বহুল ভাৱে জনপ্ৰিয় আছিল।

তথ্য উৎস

বাহ্যিক সংযোগ

ললিত কুমাৰ দলেৰ কাৰ্যকাল

শ্ৰেণী:অসমৰ ৰাজনীতিক
আল্টা

আল্টা অসমৰ কামৰূপ জিলাৰ কমলপুৰ উন্নয়ন খণ্ডৰ অন্তৰ্গত এটা সৰু উন্নয়নশীল অঞ্চল। ই গুৱাহাটীৰ পৰা প্ৰায় ৪৭ কিলোমিটাৰ দূৰত ব্ৰহ্মপুত্ৰ নদীৰ উত্তৰপাৰে অৱস্থিত।

প্ৰাথমিক তথ্য

২০১১ চনৰ লোকপিয়ল মতে আল্টা গাঁৱৰ গাঁও ক্ৰমাংক ৩,০২,৪৬৮৷ উপ-জিলা সদৰ কমলপুৰৰ পৰা এই গাঁওখনলৈ দূৰত্ব প্ৰায় ২ কিমি আৰু জিলা সদৰ আমিনগাঁৱৰ পৰা এই গাঁওখনলৈ দূৰত্ব ২৭ কিমি।

এই গাঁওখন কমলপুৰ গাঁও পঞ্চায়তৰ অন্তৰ্গত ।

ভৌগলিক তথ্য

২০১১ চনৰ লোকপিয়ল মতে গাঁওখনৰ মুঠ মাটিকালি ২৮৩.৫৭ বৰ্গ কিমি আৰু মুঠ জনসংখ্যা ১০৪০ জন। ৩৫৫ টা পৰিয়ালৰ বসতিস্থল গাঁওখনৰ নিকটতম মহানগৰী হৈছে গুৱাহাটী (৪৭ কিমি)।

{| class="wikitable sortable mw-collapsible mw-collapsed"
colspan="2" |থোৰতে প্ৰাথমিক আৰু ভৌগলিক তথ্যসমূহ এই গাঁৱত শিশুৰ লিংগ অনুপাত ১১৫৩, যিটো অসমৰ গড় লিংগ অনুপাত ৯৬২তকৈ বেছি।

সাক্ষৰতাৰ হাৰ

এই গাঁওৰ সাক্ষৰতাৰ হাৰ ৮৮.৪০%, যিটো অসমৰ সাক্ষৰতা হাৰ ৭২.১৯% তকৈ অধিক। পুৰুষৰ ক্ষেত্ৰত এই হাৰ ৯৪.৫৫ হোৱাৰ বিপৰীতে মহিলাৰ ক্ষেত্ৰত এই হাৰ ৮১.৯৩%৷

জীৱন-জীৱিকা

আল্টা গাঁৱৰ ৫৩১ গৰাকী কৰ্মনিযুক্ত হোৱাৰ বিপৰীতে ৫১০ গৰাকী ব্যক্তি নিবনুৱা। কৰ্মনিযুক্ত ব্যক্তিসকলৰ ৮৭.৭৬ শতাংশৰ জীৱিকাই তেওঁলোকৰ মুখ্য কৰ্ম (ছমাহতকৈ বেছি দিন সংস্থাপিত হৈ থাকিব পৰা) হোৱাৰ বিপৰীতে ১২.২৪ শতাংশৰ জীৱিকা তেওঁলোকৰ অংশকালীন কৰ্ম (ছমাহতকৈ কম দিনহে সংস্থাপিত হৈ থাকিব পৰা কৰ্ম)। আনহাতে কৰ্মনিযুক্ত ব্যক্তি ৫৩১ গৰাকীৰ ভিতৰত ১৭৬ গৰাকীয় ব্যক্তিয়েই জীৱিকা হিচাপে কৃষিৰ ওপৰত সম্পূৰ্ণ নিৰ্ভৰশীল, তেওঁলোকৰ ভিতৰত ১৪৬ গৰাকীৰ নিজা কৃষি-মাটি বা আধি-মাটি আছে আৰু বাকী ৩০ জন কৃষি শ্ৰমিক হিচাপে জীৱিকা উপাৰ্জন কৰে।
বিৱৰণ
সৰ্বমুঠ
পুৰুষ
মহিলা
সাক্ষৰতাৰ হাৰ
৮৮.৪০ %
৯৪.৫৫ %
৮১.৯৩ %
মুঠ কৰ্মী
৫৩১
৪৭২
৫৯
মুখ্য কৰ্মী
৮৬৬
-
-
অংশকালীন কৰ্মী
৬৫
৩৭
২৮

শিক্ষানুষ্ঠানসমূহ

অংগনবাদী কেন্দ্ৰ
৪২৯ নং আল্টা প্ৰাথমিক বিদ্যালয়

যাতায়ত আৰু যোগাযোগ

আল্টাৰ পৰা বাইহাটা চাৰিআলি, কমলপুৰ, গুৱাহাটী আদি প্ৰায়বোৰ মুখ্য অঞ্চললৈ পোনপটীয়া ৰাজহুৱা আৰু ব্যক্তিগত উভয় প্ৰকাৰৰ পৰিবহণ ব্যৱস্থা থকাৰ লগতে নিকটৱৰ্তী ৰেলৱে ষ্টেচন বাইহাটালৈ দূৰত্ব প্ৰায় ২ কিমি। লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা গাঁওখনলৈ দূৰত্ব প্ৰায় ৪৩ কিমি।

তথ্য সংগ্ৰহ

শ্ৰেণী:অসমৰ গাঁও
বৃহৎ মালয় কেৰ্কেটুৱা

বৃহৎ মালয় কেৰ্কেটুৱা (Malayan giant squirrel, Ratufa bicolor)) ভাৰতৰ উত্তৰ-পূৰ্বাঞ্চলত দেখা পোৱা এবিধ কেৰ্কেটুৱাৰ প্ৰজাতি৷ এই কেৰ্কেটুৱাবিধ বাংলাদেশ, নেপাল, ভূটান, চীন, ম্যানমাৰ, লাওছ, থাইলেণ্ড, মালয়েছিয়া, কম্বোডিয়া, ভিয়েটনাম আৰু পশ্চিম ইণ্ডোনেছিয়ালৈকে বহুলভাৱে বিস্তৃত হৈ আছে৷

বাসস্থান

এই কেৰ্কেটুৱাবিধ নেপালৰ পৰা ভিয়েটনামলৈকে বহুলভাৱে বিয়পি আছে৷

বৃহৎ মালয় কেৰ্কেটুৱাই উত্তৰ-পূৰ্বাঞ্চলৰ ঘন অৰ্ধ চিৰসেউজীয়া, চিৰসেউজীয়া আৰু পৰ্ণপাতী অৰণ্যৰ গছত বাস কৰে (arboreal)৷ গতিকে ধ্বংসপ্ৰায় অৰণ্যত ইহঁত বিৰল৷ এই কেৰ্কেটুৱাবিধ প্ৰধানকৈ সাগৰ পৃষ্ঠৰ পৰা ১৯০০ মিটাৰৰ পৰা ২০০০ মিটাৰ উচ্চতাৰ অৰণ্যত পোৱা যায়৷

বৃহৎ মালয় কেৰ্কেটুৱাৰ প্ৰজননৰ সময় মাৰ্চৰ পৰা এপ্ৰিল আৰু জুলাইৰ পৰা আগষ্ট মাহলৈকে৷ মাইকী কেৰ্কেটুৱাই বছৰত দুয়োবাৰে গৰ্ভধাৰণ কৰিব পাৰে আৰু গৰ্ভধাৰণৰ সময় ২৮ ৰ পৰা ৩৫ দিন পৰ্য্যন্ত৷ ইহঁতে এবাৰত এটা বা দুটা পোৱালিৰ জন্ম দিয়ে৷ পোৱালি কেৰ্কেটুৱাক মাকে পাঁচসপ্তাহ মানলৈ যত্ন লয়৷ মতা কেৰ্কেটুৱাই পোৱালিৰ কোনো যত্ন লোৱা দেখা নাযায়৷alt=Black giant squirrel, Nameri National Park|]], Arunachal Pradesh, India

শ্ৰেণীবিভাজন

বৃহৎ মালয় কেৰ্কেটুৱাৰ বৰ্তমানলৈকে দহবিধ উপপ্ৰজাতি চিনাক্ত হৈছে৷
+Ratufa bicolor taxonomy
Subspecies
Authority
Synonyms
R. b. bicolor
Sparrman (1778)
albiceps, baliensis, humeralis, javensis, leschnaultii, major, sondaica
R. b. condorensis
Kloss (1920)
none
R. b. felli
Thomas and Wroughton (1916)
none
R. b. gigantea
McClelland (1839)
lutrina, macruroides
R. b. hainana
J. A. Allen (1906)
stigmosa
R. b. leucogenys
Kloss (1916)
sinus
R. b. melanopepla
Miller (1900)
anambae, angusticeps, dicolorata, fretensis, penangensis, peninsulae, tiomanensis
R. b. palliata
Miller (1902)
batuana, laenata
R. b. phaeopepla
Miller (1913)
celaenopepla, marana
R. b. smithi
Robinson and Kloss (1922)
none

সংৰক্ষণ

বৃহৎ মালয় কেৰ্কেটুৱাক আই ইউ চি এনৰ ৰঙা তালিকাত ’সংকটাসন্ন’ (Near Threatened) বুলি চিহ্নিত কৰা হৈছে৷ বনাঞ্চল ধ্বংস আৰু বন্য মাংসৰ বাবে চিকাৰ এই কেৰ্কেটুৱাৰ জনসংখ্যা হ্ৰাসৰ মূল কাৰণ বুলি জনা যায়৷

চিত্ৰসংগ্ৰহ

তথ্যউৎস

অন্যান্য উৎস

Francis, Charles M., Priscilla Barrett. A field guide to the mammals of South-East Asia. London: New Holland, 2008. , OCLC: 190967851.
Lekhakun, Bunsong, Jeffrey A. McNeely. Mammals of Thailand. Bangkok: Association for the Conservation of Wildlife, 1977. OCLC: 3953763.
Nowak, Ronald M. Walker’s mammals of the world. Baltimore: Johns Hopkins University Press, 1999. , OCLC: 39045218. Chapter: "Sciuridae: squirrels, chipmunks, marmots, and prairie dogs" in volume two.

বাহ্যিক উৎস

Black Giant Squirrel - Ecology Asia page about this species, with beautiful photos and description.

শ্ৰেণী:জীৱবিজ্ঞান
কুমুদ কলিতা

কুমুদ কলিতা; (জন্ম ১ এপ্ৰিল ১৯৬৪) এগৰাকী ভাৰতীয় শিক্ষাবিদ, সমাজকৰ্মী, আৰু বিশেষভাৱে সক্ষম শিশু আৰু অনাথ শিশুৰ আশ্ৰয়স্থল তপোবনৰ প্ৰতিষ্ঠাপক। ১৯৮৮ চনত পাঠশালা মহাবিদ্যালয়ত শিক্ষক হিচাপে কৰ্মজীৱন আৰম্ভ কৰাৰ পিছত তেওঁ বিশেষকৈ শিশু কল্যাণ আৰু শাৰিৰীক অক্ষমতাৰ সহায়ৰ ওপৰত গুৰুত্ব আৰোপ কৰি সমাজ সেৱাৰ প্ৰতি নিজৰ জীৱন উৎসৰ্গা কৰে।

প্ৰাথমিক জীৱন আৰু শিক্ষা

কুমুদ কলিতাৰ জন্ম হৈছিল ১৯৬৪ চনৰ ১ এপ্ৰিলত, অসমৰ বৰপেটা জিলাৰ নিজশালদহ নামৰ এখন সৰু গাঁওত এটা খেতিয়ক পৰিয়ালত। তেওঁৰ পিতৃ-মাতৃ প্ৰয়াত ৰামদাস কলিতা আৰু সুৰভি কলিতাই জীৱন নিৰ্বাহৰ বাবে সংগ্ৰাম কৰিছিল। আৰ্থিক প্ৰত্যাহ্বানৰ মাজতো কলিতাই ১৯৭৯ চনত মেট্ৰিক সম্পূৰ্ণ কৰি ১৯৮৪ চনত স্নাতক ডিগ্ৰী লাভ কৰে। ১৯৮৮ চনত তেওঁ গুৱাহাটী বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ ডিগ্ৰী লাভ কৰে।

তপোবনৰ প্ৰতিষ্ঠা

২০০৫ চনত কলিতাই বিশেষভাৱে সক্ষম শিশু আৰু অনাথ শিশুৰ বাবে তপোবন নামৰ এখন ঘৰ প্ৰতিষ্ঠা কৰে। এই প্ৰতিষ্ঠানটোৱে , ফিজিঅ’থেৰাপি, স্পিচ থেৰাপি, অকুপেচনেল থেৰাপি, ব্ৰেইল শিক্ষা আদিত উন্নত সুবিধা প্ৰদান কৰে। বৰ্তমান তপোবনে দাঁতি-কাষৰীয়া ঠাইৰ ২৫ জন আৱাসিক শিশু আৰু ৯০ টা অনা-আৱাসিক শিশুক সেৱা আগবঢ়ায়, পুনৰ্বাসন আৰু সামগ্ৰিক যত্ন প্ৰদান কৰে। কলিতাৰ এই নিষ্ঠাই প্ৰবাসী ভাৰতীয়, চৰকাৰী বিষয়া আৰু বিভিন্ন সংগঠনৰ সমৰ্থন আকৰ্ষণ কৰিছে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
শ্ৰেণী:সমাজকৰ্মী
শ্ৰেণী:শিক্ষক
প্ৰতিভা আগৰৱালা

প্ৰতিভা আগৰৱালা (; জন্ম: ১০ আগষ্ট ১৯৩০) উত্তৰ প্ৰদেশৰ বাৰাণসীৰ এগৰাকী থিয়েটাৰ আৰ্কাইভিষ্ট, নাট্য অভিনেত্ৰী, চিত্ৰনাট্যকাৰ, পৰিচালক, লেখিকা আৰু অনুবাদক। কলকাতাৰ থিয়েটাৰ সংগ্ৰহ আৰু গৱেষণা প্ৰতিষ্ঠান নাট্য শোধ সন্থাৰ প্ৰতিষ্ঠাপক। তেওঁ সামগ্ৰিক অৱদানৰ বাবে সংগীত নাটক অকাডেমী বঁটা, সাহিত্য অকাডেমি অনুবাদ বঁটা,উত্তৰ প্ৰদেশ সংগীত নাটক অকাডেমী, উত্তৰ প্ৰদেশ হিন্দী সংস্থা, মধ্যপ্ৰদেশ সাহিত্য পৰিষদ, ভাৰতীয় অনুবাদ পৰিষদৰ পৰা বঁটা লাভ কৰে।

কেৰিয়াৰ

থিয়েটাৰ

১৩ বছৰ বয়সত প্ৰতিভাই দাদাৰ নাটক ‘মহাৰানা প্ৰতাপ’ত মুখ্য চৰিত্ৰত অভিনয় কৰি থিয়েটাৰ অভিনয়ত প্ৰৱেশ কৰে। আচাৰ্য হাজাৰী প্ৰসাদ দ্বিবেদীৰ পৰিচালিত 'শতৰঞ্জ কে খিলাড়ী' কাহিনীৰ আধাৰত নিৰ্মিত নৃত্য নাটকত অভিনয় কৰি তেওঁ অধিক মনোযোগ আকৰ্ষণ কৰে। ১৯৪০ চনৰ শেষৰ ফালৰ পৰা ১৯৫০ চনৰ আৰম্ভণিলৈকে হিন্দী থিয়েটাৰৰ এগৰাকী আগশাৰীৰ নায়িকা হিচাপে আত্মপ্ৰকাশ কৰে। এই সময়ছোৱাত তেওঁ 'তৰুণ সংঘ'ৰ বেনাৰত আৰু পিছলৈ 'অনামিকা'ৰ বেনাৰত নাটক পৰিবেশন কৰিছিল। ১৯৫০ চনৰ শেষৰ পৰা ১৯৯০ চনৰ শেষলৈকে তেওঁ হিন্দী থিয়েটাৰ পৰিচালক আৰু নায়িকা হিচাপে অৰিহণা যোগায়। শ্যামানন্দ জালান, শিৱকুমাৰ যোশী, বিমল লাথ আদি বিশিষ্ট পৰিচালকৰ পৰিচালনাত তেওঁ মুখ্য চৰিত্ৰত অভিনয় কৰিছিল।[5] বিখ্যাত নাটকৰ অনুবাদৰ ক্ষেত্ৰতো তেওঁৰ অৱদান উল্লেখযোগ্য। ডুবে সেনৰ নাটক "জনতা কা শত্ৰু" ১৯৫৯ চনত হিন্দীলৈ অনুবাদ কৰা হয়।

সাহিত্য

প্ৰতিভা আগৰৱালা এগৰাকী লেখিকা আৰু অনুবাদক। তেওঁৰ মূল ৰচনাসমূহ - সাজন কা সুখ দুখ, “দস্তক জিন্দগী কি” আৰু “মোড় জিন্দগী কা” হিন্দী ভাষাত বহুলভাৱে প্ৰশংসা লাভ কৰিছে। তিনিওখন গ্ৰন্থ আংশিকভাৱে আত্মজীৱনীমূলক। এই গ্ৰন্থসমূহত তেওঁ কলকাতাৰ হিন্দী থিয়েটাৰৰ ইতিহাসও উপস্থাপন কৰিছে। এই চিৰিজত তেওঁৰ গ্ৰন্থ “কাহানী মদন বাবু কি”ৰ কথাও উল্লেখ কৰিব পাৰি।

প্ৰসংগ

শ্ৰেণী:হিন্দী ভাষাৰ সাহিত্য অকাডেমি বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতৰ থিয়েটাৰ ব্যক্তিত্ব
গে' স্বীকাৰাত্মক মনোচিকিৎসা

গে' স্বীকাৰাত্মক মনোচিকিৎসা (ইংৰাজী:Gay affirmative psychotherapy) হল অবিপৰীতকামী বিশেষকৈ গে' আৰু লেছবিয়ান সকলৰ বাবে এক প্ৰকাৰৰ মনোচিকিৎসা যত নিজৰ বিশ্বাসযোগ্যতা আৰু নিজক গ্ৰহণ কৰিবলৈ শিকোৱা হয় যাতে ব্যক্তিজনে নিজৰ যৌন আৰু প্ৰেম অভিমুখীতাক সলনি কৰিবলৈ নিবিচাৰে বা একে লিংগৰ প্ৰতি থকা প্ৰেম আৰু আকৰ্ষণক শেষ কৰিবলৈ বা দবাই ৰাখিবলৈ চেষ্টা নকৰে। আমেৰিকা মনোবিজ্ঞান সংস্থাই গে' স্বীকাৰাত্মক মনোচিকিৎসাৰ নিৰ্দেশিকা আৰু উপকৰণ প্ৰদান কৰে। স্বীকাৰাত্মক মনোচিকিৎসাই কয় যে সমকামিতা কোনো মানসিক ৰোগ নহয়। বৰঞ্চ গে' পৰিচয়ক আঁকোৱালি ললে অন্য কিছু মানসিক ৰোগ বা নিচা সেৱনৰ দৰে সমস্যাৰ পৰা মুক্তি পোৱাত সহায়ক হয়। যিসকল ৰোগীৰ ধৰ্মীয় বিশ্বাস সমকামিতাৰ বিৰূদ্ধে তেওঁলোকৰ ক্ষেত্ৰত অন্য প্ৰকাৰৰ ব্যৱস্থাৰ প্ৰয়োজন যত তেওঁলোকৰ পৰস্পৰ বিৰোধী ধর্মীয় মতবাদ আৰু প্ৰেম তথা যৌন অভিমুখীতা একত্রিকৰণ কৰিব পৰা যায়।

লগতে চাওক

সমকামিতা
কামিং আউট

তথ্য সংগ্ৰহ

শ্ৰেণী:সমকামিতা
শ্ৰেণী:এলজিবিটি
পানী অমৰা

পানী অমৰা, ঠোঁটমলা বা ৰহিমলা আৰু নামনি অসমত কেচকেচি গছ নামে জনা যায়৷ কোনো কোনো ঠাইত ই জীয়া গছ নামেৰে পৰিচিত৷ ইয়াৰ বৈজ্ঞানিক নাম Garuga pinnata.
ই এবিধ পৰ্ণপাতী উদ্ভিদ৷ এছিয়াৰ বিভিন্ন ঠাই যেনে, ভাৰত উপমহাদেশ, দক্ষিণ চীন আৰু ভিয়েটনাম পৰ্যন্ত ইয়াৰ বৃদ্ধি আৰু বিস্তাৰ হোৱা দেখ যায় কোনো প্ৰজাতিৰ তালিকাভূক্ত নোহোৱা এওবিধ গছ ভিয়েটনামত “দৌ হাও’’ dầu heo বুলি কোৱা হয়৷

বিৱৰণ

পানী অমৰাৰ গছ অতি সহজে গজাব পাৰি৷ ঠাল-ঠেঙুলিৰ পৰাই ইয়াৰ বংশবৃদ্ধি অধিক হয়৷ সাধাৰণতে বালিঅঁহীয়া ঠাইত বা নৈপৰীয়া মাটিত এই গছ হয়৷ কাঠ, খৰিৰ বাবে ব্যৱহাৰ কৰা হয়৷ গছজোপাৰ কোনো অংশ কাটিলে তাৰ পৰা ৰঙচুৱা বৰণৰ আঠা ওলায়৷ অসমত তাঁত শালৰ ৰাঁচত কাঠি ওলাই নাযাবলৈ এই আঠা বহুতে ব্যৱহাৰ কৰা দেখা যায়৷

তথ্য সংগ্ৰহ

শ্ৰেণী:উদ্ভিদজগত
ঢাকা চেণ্ট্ৰেল ইউনিভাৰ্চিটি

ঢাকা চেণ্ট্ৰেল ইউনিভাৰ্চিটি হৈছে বাংলাদেশৰ ঢাকাত অৱস্থিত এখন ফেডাৰেল ৰাজহুৱা গৱেষণা বিশ্ববিদ্যালয়। ৰাজধানীৰ সাতখন উল্লেখযোগ্য চৰকাৰী মহাবিদ্যালয় একত্ৰিত কৰি বিশ্ববিদ্যালয়খন প্ৰতিষ্ঠা কৰা হয়। ২০২৬ চনৰ ৮ ফেব্ৰুৱাৰীত জাৰি কৰা এখন অধ্যাদেশৰ জৰিয়তে ঢাকা চেণ্ট্ৰেল ইউনিভাৰ্চিটি প্ৰতিষ্ঠা কৰা হয়। অধ্যাদেশখনৰ বিধান অনুসৰি, এইখন বাংলাদেশৰ পঞ্চম স্বায়ত্তশাসিত ৰাজহুৱা বিশ্ববিদ্যালয়। পৰৱৰ্তী সময়ত ২০২৬ চনৰ ১০ এপ্ৰিলত বাংলাদেশ জাতীয় সংসদে অধ্যাদেশখনক আইন হিচাপে অনুমোদন জনায়।

ইতিহাস

উন্নত প্ৰশাসন আৰু একাডেমিক ব্যৱস্থাপনা নিশ্চিত কৰাৰ দাবীত শিক্ষাৰ্থীসকলৰ দীৰ্ঘদিনীয়া আন্দোলনৰ পৰিপ্ৰেক্ষিতত ইউনিভাৰ্চিটি গ্ৰাণ্টছ কমিশ্যন (ইউজিছি)-এ বিশ্ববিদ্যালয় গঠনৰ সিদ্ধান্ত গ্ৰহণ কৰে।

২০১৭ চনৰ ফেব্ৰুৱাৰী মাহত, উচ্চশিক্ষাৰ মান উন্নীত কৰা আৰু আধুনিক পাঠ্যক্ৰম প্ৰৱৰ্তনৰ লক্ষ্যৰে বাংলাদেশ চৰকাৰে সাতখন মুখ্য ৰাজহুৱা মহাবিদ্যালয়ক ঢাকা বিশ্ববিদ্যালয়ৰ অধিভুক্ত কৰে। ১৯৯২ চনত জাতীয় বিশ্ববিদ্যালয়লৈ স্থানান্তৰিত হোৱাৰ পূৰ্বে এই মহাবিদ্যালয়সমূহ ঢাকাৰ বিশ্ববিদ্যালয়ৰ অধীনত আছিল।

কিন্তু প্ৰশাসনিক জটিলতা আৰু অদক্ষতাৰ ফলত ২০২৩ চনৰ অক্টোবৰ মাহৰপৰা শিক্ষাৰ্থী আন্দোলন আৰম্ভ হয়। ইয়াৰ প্ৰতিক্ৰিয়াস্বৰূপে ২০২৩ চনৰ ডিচেম্বৰ মাহত চৰকাৰে এখন বিশেষ কমিটি গঠন কৰে, যাৰ লক্ষ্য আছিল নতুন স্বতন্ত্ৰ বিশ্ববিদ্যালয় প্ৰতিষ্ঠাৰ সম্ভাৱনা মূল্যায়ন কৰা।

২০২৫ চনৰ আৰম্ভণিতে চৰকাৰী টিটুমীৰ কলেজৰ শিক্ষাৰ্থীসকলে মহাবিদ্যালয়খনক বিশ্ববিদ্যালয়লৈ উন্নীত কৰাৰ দাবী অধিক জোৰদাৰ কৰে। জানুৱাৰীৰ শেষ ভাগৰপৰা তেওঁলোকে অনশন, সড়ক অৱৰোধ আৰু আন্দোলন আৰম্ভ কৰে; বিশেষকৈ মহাখালী–গুলশান পথ অৱৰোধ কৰা হয়। এই আন্দোলনৰ মূল লক্ষ্য আছিল টিটুমীৰ কলেজক বিশ্ববিদ্যালয়ৰ মৰ্যাদা প্ৰদান কৰা। শিক্ষা মন্ত্ৰালয়ে বিষয়টো স্বীকাৰ কৰিলেও পূৰ্ণাঙ্গ মূল্যায়নৰ প্ৰয়োজনীয়তাৰ ওপৰত গুৰুত্ব আৰোপ কৰে। চৰকাৰী প্ৰতিনিধিসকলৰ আশ্বাসৰ পাছত শিক্ষাৰ্থীসকলে আন্দোলন স্থগিত কৰে।

২০২৫ চনৰ জানুৱাৰী মাহত ঢাকাৰ বিশ্ববিদ্যালয় আৰু মহাবিদ্যালয়ৰ শিক্ষাৰ্থীসকলৰ মাজত সংঘটিত সংঘৰ্ষে পৰিস্থিতি অধিক জটিল কৰি তোলে। ফলস্বৰূপে, ঢাকা বিশ্ববিদ্যালয়ে ২০২৪–২৫ শিক্ষাবৰ্ষৰপৰা সংশ্লিষ্ট মহাবিদ্যালয়সমূহৰ সৈতে সম্পৰ্ক বিচ্ছিন্ন কৰাৰ সিদ্ধান্ত গ্ৰহণ কৰে। যদিও বিদ্যমান শিক্ষাৰ্থীসকল ঢাকাৰ বিশ্ববিদ্যালয়ৰ অধীনত থাকিব, শিক্ষা মন্ত্ৰালয় ে ২০২৪ চনৰ ডিচেম্বৰ মাহত গঠন কৰা বিশেষজ্ঞ কমিটিক পৰিৱৰ্তন প্ৰক্ৰিয়া তদাৰকিৰ দায়িত্ব দিয়া হয়।

২০২৫ চনৰ ১৬ মাৰ্চত, ঢাকাৰ আগাৰগাঁওস্থিত UGC মুখ্য কাৰ্যালয়ত অনুষ্ঠিত সভাত বিশ্ববিদ্যালয়খনৰ নাম ঢাকা চেণ্ট্ৰেল ইউনিভাৰ্চিটি (ডিচিউ) চূড়ান্ত কৰা হয়। প্ৰস্তাৱিত নামটো অনুমোদনৰ বাবে শিক্ষা মন্ত্ৰালয়লৈ প্ৰেৰণ কৰাৰ কথা আছিল; ইয়াৰ পাছত উপদেষ্টা পৰিষদৰ অনুমোদন আৰু বাংলাদেশৰ ৰাষ্ট্ৰপতিৰদ্বাৰা আনুষ্ঠানিক অধ্যাদেশ জাৰি কৰাৰ প্ৰক্ৰিয়া সম্পন্ন হোৱাৰ কথা উল্লেখ কৰা হয়।

২০২৫ চনৰ ১৭ জুলাইত ঢাকা চেণ্ট্ৰেল ইউনিভাৰ্চিটি-এ ভৰ্তি কাৰ্যক্ৰম আৰম্ভ কৰাৰ অনুমতি লাভ কৰে।

২০২৬ চনৰ ৮ ফেব্ৰুৱাৰীত বাংলাদেশ চৰকাৰে ঢাকা চেণ্ট্ৰেল ইউনিভাৰ্চিটি সম্পৰ্কীয় অধ্যাদেশ প্ৰকাশ কৰে। পৰৱৰ্তী সময়ত ২০২৬ চনৰ ১০ এপ্ৰিলত বাংলাদেশ জাতীয় সংসদে অধ্যাদেশখনক আইন হিচাপে গৃহীত কৰে।

তথ্য উৎস

বহ্যিক সংযোগ

শ্ৰেণী:বাংলাদেশৰ শৈক্ষিক প্ৰতিষ্ঠান
শ্ৰেণী:পোখালি
কুষ্মাণ্ডা

​
কুষ্মাণ্ডা হৈছে হিন্দু ধৰ্মৰ এগৰাকী দেৱী। তেওঁৰ মিচিকিয়া হাঁ‌হিৰপৰাই জগতৰ উৎপত্তি হোৱা বুলি বিশ্বাস কৰা হয়। কালীকুল প্ৰথাৰ অনুগামীসকলে তেওঁক দুৰ্গাৰ চতুৰ্থ ৰূপ হিচাপে গণ্য কৰে। 'কু', 'উষ্ম' আৰু 'অণ্ড' - এই তিনিটা শব্দৰে তেওঁৰ নামটো গঠিত হৈছে যাৰ অৰ্থ হ'ল যথাক্ৰমে সামান্য উষ্ম অণ্ড অৰ্থাৎ ব্ৰহ্মাণ্ড।
​
নৱৰাত্ৰিৰ চতুৰ্থ দিনটোত কুষ্মাণ্ডাৰ আৰাধনা কৰা হয়। তেওঁ স্বাস্থ্য, সম্পত্তি আৰু শক্তি বৃদ্ধি কৰে বুলি বিশ্বাস আছে। আঠখন হাত থকাৰ বাবে দেৱী কুষ্মাণ্ডা অষ্টভূজা দেৱী বুলিও আখ্যা দিয়া হয়। তেওঁৰ জপমালাত সকলো সিদ্ধি আৰু নিধি প্ৰদানৰ শক্তি আছে বুলি কোৱা হয়।
​
কুষ্মাণ্ডাই কোমোৰাৰ বলি গ্ৰহণ কৰে।
​

ৰূপ

​
অষ্টভূজা কুষ্মাণ্ডাৰ হাতত যথাক্ৰমে ত্ৰিশূল, চক্ৰ, তৰোৱাল, শূল, গদা, ধনু-কাঁ‌ড় অমৃত আৰু তেজৰ দুটা কলহ থাকে। তেওঁৰ এখন হাত অভয় মুদ্ৰাত থকা দেখা যায় আৰু তেওঁৰ বাহন হৈছে বাঘ।

ব্যুৎপত্তি

আখ্যানমতে, যেতিয়া বিশ্বব্ৰহ্মাণ্ড আন্ধাৰেৰে আৱৰা এক মহাশূন্য আছিল তেতিয়াই এক জ্যোতিৰ কিৰণ কেউদিশে বিয়পি পৰিছিল। আদিতে এই জ্যোতি আছিল নিৰাকাৰ। লাহে লাহে ই এক দিব্য নাৰীৰ ৰূপ লয়। তেওঁকে দেৱী কুষ্মাণ্ডা ৰূপে জনা যায়। তেওঁৰ মিচিকিয়া হাঁ‌হিৰ পৰাই ব্ৰহ্মাণ্ডৰ সৃষ্টি হয়। গ্ৰহ-নক্ষত্ৰ আৰু তাৰকাৰাজ্যৰো এনেদৰেই উৎপত্তি হয়। জগতত জীৱন বৰ্তাই ৰাখিবলৈ তেওঁ নিজেই সূৰ্যৰ মধ্যবিন্দুত অৱস্থান কৰে আৰু এনেদৰেই জগতক শক্তি আৰু পোহৰৰ যোগান ধৰে। সেয়ে দেৱী কুষ্মাণ্ডাক সূৰ্যদেৱতাৰ শক্তিৰ উৎস বুলি কোৱা হয়। সূৰ্য তেওঁৰ অবিহনে নিস্তেজ আৰু শক্তিহীন বুলি বিশ্বাস কৰা হয়।

অন্য এক আখ্যানৰ মতে, পৰম শক্তিৰ দেৱীৰূপ আদি পৰাশক্তি শিৱৰ দেহৰ বাওঁ‌ অংশৰ পৰা সিদ্ধিদাত্ৰী ৰূপে নিৰ্গত হয়। ইয়াৰ পিছতেই দেৱীয়ে সূৰ্যৰ অভ্যন্তৰত অৱস্থান কৰে আৰু কুষ্মাণ্ডা দেৱী নামেৰে পৰিচিত হয়।

মন্দিৰ

বাৰাণসীত দেৱী কুষ্মাণ্ডাৰ মন্দিৰ বিৰাজমান। জনবিশ্বাস অনুসৰি এই মন্দিৰৰ বিগ্ৰহ মানুহে সজা নহয়। বৰঞ্চ ই নিজে নিজে আৱিৰ্ভাৱ হোৱা। নৱৰাত্ৰিৰ সময়ত ইয়াত বহুসংখ্যক ভক্তৰ সমাগম হয়। কোৱা হয় যে ইয়াত অৱস্থিত দুৰ্গা কুণ্ডত স্নান কৰি কুষ্মাণ্ডাক আৰাধনা কৰিলে দেৱীয়ে সকলো পাপ মোচন কৰে।

অৰ্চনা

বিশ্বাস অনুসৰি দেৱী কুষ্মাণ্ডাৰ প্ৰিয় ভোগ বা পাচলি হৈছে কোমোৰা। সেয়ে তেওঁৰ পূজাত কোমোৰা বলি হিচাপে আগবঢ়োৱা হয়। ইয়াৰ লগতে ভক্তসকলে পূজাত গাখীৰ, দৈ আৰু হালৱা আদিও নিবেদন কৰাৰ লগতে প্ৰসাদ হিচাপে গ্ৰহণ কৰে।

তথ্য সংগ্ৰহ

শ্ৰেণী:হিন্দু দেৱী
য়ান নিং

য়ান নিং (চীনা: 颜宁; জন্ম ২১ নৱেম্বৰ ১৯৭৭; নিয়েং য়ান বুলিও জনা যায়) এগৰাকী চীনা গাঁথনিগত জীৱবিজ্ঞানী। ২০২২ চনৰ ডিচেম্বৰৰ পৰা তেওঁ ছিংহুয়া বিশ্ববিদ্যালয়ত জীৱন বিজ্ঞানৰ অধ্যাপিকা হিচাপে কাৰ্যনিৰ্বাহ কৰি আহিছে। ইয়াৰ পূৰ্বে তেওঁ ২০১৭ চনৰ পৰা ২০২২ চনলৈ প্ৰিন্সটন বিশ্ববিদ্যালয়ত অধ্যাপিকা আৰু ২০০৭ চনৰ পৰা ২০১৭ চনলৈকে ছিংহুয়া বিশ্ববিদ্যালয়ত অধ্যাপিকা হিচাপে কাৰ্যনিৰ্বাহ কৰিছিল।

প্ৰাথমিক জীৱন আৰু শিক্ষা

য়ান নিংৰ জন্ম ১৯৭৭ চনত চীনৰ ছানডঙ প্ৰদেশৰ জিনান চহৰৰ জাংকিউ জিলাত হৈছিল।

২০০০ চনত তেওঁ ছিংহুয়া বিশ্ববিদ্যালয়ৰ জীৱবিজ্ঞান আৰু জীৱপ্ৰযুক্তি বিভাগৰ পৰা বিজ্ঞানত স্নাতক (বি এছ) ডিগ্ৰী লাভ কৰে।

তাৰ পিছত তেওঁ আমেৰিকাৰ প্ৰিন্সটন বিশ্ববিদ্যালয়ত অধ্যয়ন কৰি ২০০৪ চনত আণৱিক জীৱবিজ্ঞানত ডক্টৰেট (পি এইচ ডি) ডিগ্ৰী লাভ কৰে। তেওঁৰ ডক্টৰেট উপদেষ্টা আছিল শ্বি য়িগং।

২০০৪ চনৰ পৰা ২০০৭ চনলৈকে তেওঁ প্ৰিন্সটন বিশ্ববিদ্যালয়ত পোষ্টডক্টৰেট গৱেষক হিচাপে কাম কৰে।

কেৰিয়াৰ

২০০৭ চনত য়ান নিংয়ে চিংহুয়া বিশ্ববিদ্যালয়ৰ মেডিচিন আৰু জীৱন বিজ্ঞান বিদ্যালয়ত অধ্যাপক হিচাপে যোগদান কৰে। ২০১২ চনত তেওঁ চিংহুয়া বিশ্ববিদ্যালয়ত টেন্যুৰ অধ্যাপিকা হিচাপে পদোন্নতি লাভ কৰে। তেওঁৰ গৱেষণা মূলতঃ মেমব্ৰেন পৰিবহণ প্ৰটিনৰ গঠন আৰু কাৰ্য্যপ্ৰণালীৰ ওপৰত কেন্দ্ৰিত আছিল, বিশেষকৈ গ্লুক'জ পৰিবহণকাৰী জিএলইউটি১ আৰু ভল্টেজ-নিয়ন্ত্ৰিত ছডিয়াম আৰু কেলচিয়াম চ্যানেলসমূহ।

২০১৭ চনত য়ান নিংয়ে চিংহুয়া বিশ্ববিদ্যালয় এৰি প্ৰিন্সটন বিশ্ববিদ্যালয়ত আণৱিক জীৱবিজ্ঞানৰ শ্বাৰ্লি এম টিলঘমেন অধ্যাপিকা হিচাপে যোগদান কৰে। এই পদক্ষেপে চীনত ব্যাপক মনোযোগ আকৰ্ষণ কৰে আৰু বিজ্ঞান সমাজ আৰু সাধাৰণ জনতাৰ মাজত ৰাষ্ট্ৰীয় স্তৰৰ আলোচনা আৰম্ভ হয়। পিছত য়ান নিংয়ে স্পষ্ট কৰে যে নতুন পৰিৱেশে শৈক্ষিক গৱেষণাত নতুন প্ৰেৰণা আৰু সুযোগ প্ৰদান কৰে।

তেওঁৰ গৱেষণামূলক অৱদানৰ বাবে য়ান নিংয়ে বহুতো আন্তঃৰাষ্ট্ৰীয় সন্মান আৰু বঁটা লাভ কৰিছে। তেওঁ ২০১২ ৰ পৰা ২০১৭ চনলৈ এইচএইচএমআই আন্তঃৰাষ্ট্ৰীয় প্ৰাৰম্ভিক কেৰিয়াৰ বিজ্ঞানী আছিল। তেওঁ ২০১৫ চনৰ প্ৰটিন ছ'চাইটি ইয়ং ইনভেষ্টিগেটৰ বঁটা, বেভাৰলি আৰু ৰেমণ্ড চেকলাৰ আন্তঃৰাষ্ট্ৰীয় বায়'ফিজিক্স বঁটা, ২০১৬ চনৰ আলেকজেণ্ডাৰ এম ক্ৰুইকশেংক বঁটা, ২০১৮ চনৰ এফএঅ'বিএমবি গৱেষণা উৎকৃষ্টতা বঁটা আৰু ২০১৯ চনৰ ৱেইজমেন মহিলা আৰু বিজ্ঞান বঁটা লাভ কৰে।

২০১৯ চনত তেওঁ আমেৰিকাৰ নেচনেল একাডেমী অৱ চাইন্সেছৰ বিদেশী সহযোগী হিচাপে নিৰ্বাচিত হয়। ২০২১ চনত তেওঁ অষ্ট্ৰেলিয়াৰ নিউ সাউথ ৱেলছ বিশ্ববিদ্যালয়ত অতিথি অধ্যাপিকা হিচাপে যোগদান কৰে।

২০২২ চনৰ ১ নৱেম্বৰত শ্বেনজেন গ্ল’বেল ইনোভেচন ফ’ৰামত তেওঁ ঘোষণা কৰে যে তেওঁ প্ৰিন্সটন বিশ্ববিদ্যালয়ৰ পৰা পদত্যাগ কৰি চীনলৈ উভতি যাব। ২০২২ চনৰ ডিচেম্বৰ মাহত তেওঁ শ্বেনজেন মেডিকেল একাডেমী অৱ ৰিচাৰ্চ এণ্ড ট্ৰেন্সলেচনৰ প্ৰতিষ্ঠাপক ডীন হিচাপে নিযুক্ত হয়।

২০২৩ চনৰ ২২ মাৰ্চত তেওঁ শ্বেনজেন বে লেবৰেটৰীৰ পৰিচালক হিচাপে নিযুক্ত হয়। একে বছৰৰ জুলাই মাহত তেওঁ ইউৰোপীয় আণৱিক জীৱবিজ্ঞান সংস্থাৰ বিদেশী সহযোগী হিচাপে নিৰ্বাচিত হয়, আৰু নৱেম্বৰ মাহত চীনা বিজ্ঞান একাডেমীৰ শিক্ষাবিদ হিচাপে নিৰ্বাচিত হয়।

ব্যক্তিগত জীৱন

য়ান লি য়িনুৱেৰ ঘনিষ্ঠ বন্ধু, যাক তেওঁ চিংহুয়া বিশ্ববিদ্যালয়ত অধ্যয়ন কৰি থাকোতে ছাত্ৰ হিচাপে লগ পাইছিল।

তথ্যসূত্ৰ

বাহ্যিক সংযোগ

Nieng Yan's page

শ্ৰেণী:চীনৰ ব্যক্তি
শ্ৰেণী:মহিলা বিজ্ঞানী
হেলমাণ্ড নদী

হেলমাণ্ড নদী (পাষ্টো/ডাৰী: הרמאנד / הלמנד; প্ৰাচীন গ্ৰীক: Ἐτύμανδρος, ইটিমাণ্ড্ৰ'ছ; লেটিন: ইৰিমাণ্ড্ৰছ), যাক হেলমাণ্ড বা হেলমণ্ড, হিৰমাণ্ড বুলিও বানান কৰা হয়। এইখন আফগানিস্তানৰ আটাইতকৈ দীঘল নদী আৰু এণ্ড'ৰ্ফিনিক চিস্তানৰ প্ৰাথমিক জলভাগ অৱবাহিকা। ইয়াৰ উৎপত্তি ৱাৰ্ডক প্ৰদেশৰ উত্তৰ-পূব অংশৰ হিন্দুকুশ পৰ্বতমালাৰ সংগলাখ শ্ৰেণীত, য'ত ইয়াক কাবুল নদীৰ জলভাগৰপৰা উনাই পাছৰদ্বাৰা পৃথক হৈছে। হেলমাণ্ডে আফগানিস্তান আৰু ইৰাণৰ সীমান্তত হামুন হ্ৰদত মিলিত হৈছে।

ব্যুৎপত্তিবিজ্ঞান

এই নামটো আভেষ্টান শব্দ হেতুমন্তাৰপৰা আহিছে, যাৰ আক্ষৰিক অৰ্থ হৈছে "বান্ধযুক্ত, বান্ধ থকা", যিয়ে হেলমাণ্ড নদী আৰু ইয়াৰ চাৰিওফালে থকা জলসিঞ্চিত অঞ্চলসমূহক বুজায়। হেতুমন্ত শব্দটো সংস্কৃত শব্দ সেতুমতিৰ সম্পৰ্কীয় শব্দ, যাৰ অৰ্থ হৈছে "যিটো বান্ধ দিয়া হৈছে।"

ভৌগোলিক

হেলমাণ্ড ১১৫০ কিলোমিটাৰ (৭১০ মাইল)ৰ ওপৰত বিস্তৃত। ইয়াৰ উৎপত্তি হিন্দু কুশ পৰ্বতমালাৰ মৈদান ৱাৰ্ডক প্ৰদেশৰ উত্তৰ-পূব অংশত, কাবুলৰপৰা প্ৰায় ৪০ কিলোমিটাৰ। পশ্চিমে (৩৪°৩৪′উত্তৰ ৬৮°৩৩′পূব) আৰু দক্ষিণ-পশ্চিমে দয়াকুণ্ডি প্ৰদেশ আৰু উৰুজগান প্ৰদেশৰ মাজেৰে বৈ যায়। হেলমাণ্ড প্ৰদেশৰ লস্কৰগাহ চহৰৰ মাজেৰে পাৰ হৈ যোৱাৰ পাছত ই দষ্ট-ই-মাৰ্গোৰ মৰুভূমিত প্ৰৱেশ কৰে আৰু তাৰ পিছত আফগান-ইৰাণ সীমান্তৰ জাবোলৰ চাৰিওফালে থকা চিস্তান জলাশয় আৰু হামুন-ই-হেলমাণ্ড হ্ৰদ অঞ্চললৈ বৈ যায় (৩১°৯′উত্তৰ ৬১°৩৩′পূব)। তৰনাক আৰু অৰ্ঘনদবৰ দৰে কেইখনমান সৰু নদী হেলমাণ্ডলৈ বৈ যায়।

হেলমাণ্ড আৰু অৰ্ঘন্দব উপত্যকা কৰ্তৃপক্ষৰদ্বাৰা পৰিচালিত এই নদীখন জলসিঞ্চনৰ বাবে ব্যাপকভাৱে ব্যৱহাৰ কৰা হয় যদিও খনিজ লৱণৰ আৱৰ্জনাৰ ফলত শস্যত পানী দিয়াৰ বাবে ইয়াৰ উপযোগিতা হ্ৰাস পাইছে। ইয়াৰ দৈৰ্ঘ্যৰ বেছিভাগ সময়ৰ বাবে হেলমাণ্ড নিমখমুক্ত। ইয়াৰ পানী আফগানিস্তানৰ কৃষকৰ বাবে অপৰিহাৰ্য যদিও ইয়াৰ পানী হামুন হ্ৰদলৈ যায় আৰু ইৰাণৰ দক্ষিণ-পূব চিস্তান আৰু বেলুচিস্তান প্ৰদেশৰ কৃষকৰ বাবেও ই গুৰুত্বপূৰ্ণ।

হেলমাণ্ড নদীৰ কাজাকি বান্ধকে ধৰি আফগানিস্তানৰ কিছুমান নদীত কেইবাটাও জলবিদ্যুৎ বান্ধে কৃত্ৰিম জলাশয়ৰ সৃষ্টি কৰিছে। হেলমাণ্ড নদীৰ মূল উপনৈ অৰ্ঘনদব নদী (৩১°২৭′ উত্তৰ ৬৪°২৩′ পূবত সংগম)ও কান্দাহাৰৰ উত্তৰ দিশত এটা বৃহৎ বান্ধ আছে।

ইতিহাস

হেলমাণ্ড উপত্যকা অঞ্চলটোক আভেষ্টাত (ফাৰগাৰ্ড ১:১৩) আৰ্য ভূমি হেটুমন্ত বুলি উল্লেখ কৰা হৈছে, যিটো বৰ্তমানৰ আফগানিস্তানৰ অঞ্চলসমূহত পাৰ্চী ধৰ্মৰ আদিম কেন্দ্ৰসমূহৰ ভিতৰত অন্যতম আছিল। কিন্তু খ্ৰীষ্টপূৰ্ব প্ৰথম সহস্ৰাব্দৰ শেষৰফালে আৰু খ্ৰীষ্টীয় প্ৰথম সহস্ৰাব্দৰ আৰম্ভণিতে হেলমাণ্ড আৰু কাবুল উপত্যকাত হিন্দু আৰু বৌদ্ধ সম্প্ৰদায়ৰ বৃহৎ সংখ্যাৰ বাবে পাৰ্থীয়সকলে ইয়াক ভাৰত বুলি ক'বলৈ আৰম্ভ কৰে। ১৭৫৮ চনৰপৰা ১৮৪২ চনলৈকে হেলমাণ্ডে কালাটৰ ব্ৰহুই খানাটৰ উত্তৰ সীমা গঠন কৰে।

তথ্যৰ উৎস

বাহ্যিক সংযোগ

From Wetland to Wasteland: The Destruction of the Hamoun Oasis

শ্ৰেণী:নদী
শ্ৰেণী:আফগানিস্তান
তৰ্ক (তৰ্কশাস্ত্ৰ)

তৰ্কশাস্ত্ৰ আৰু দৰ্শণত 'তৰ্কৰ প্ৰয়োগৰ দ্বাৰা কোনো প্ৰতিপক্ষক কোনো এক নিদিষ্ট সিদ্ধান্ত সত্য-সিদ্ধ-প্ৰমাণিত বুলি যুক্তি সহকাৰে গ্ৰহণ কৰোৱাই কিহবাৰ ওপৰত পতিয়ন নিয়াবলৈ চেষ্টা কৰিব পাৰি। প্ৰচলিত ভাষাৰে কোনো দাবী বা সিদ্ধান্তৰ সপক্ষে বা বিপক্ষে তৰ্ক সাধাৰণতে বিচাৰোপস্থাপন, বক্তব্য বা উক্তি হিচাবে প্ৰয়োগ কৰিব পাৰি। গণিত, কম্পিউটাৰ বিজ্ঞান আদিত সাংকেতিক পৰিভাষাৰেও তৰ্ক উপস্থাপন কৰি কোনো প্ৰশ্ন-প্ৰমেয়, সত্যাসত্যৰ সমিধান, ভেদ-ভঙ্গ অথবা প্ৰমাণ কৰিব পাৰি।

প্ৰত্যায়িত তৰ্কৰে সিদ্ধান্তৰ সত্যতা-সিদ্ধতা-প্ৰামাণিকতা অনিবাৰ্যভাৱে প্ৰতীয়মান কৰিবলৈ চেষ্টা কৰা হয় কিয়নো এনে তৰ্কত পতিয়ন নিয়াব পৰাকৈ এক বা একাধিক নিদিষ্ট নিৰ্মোহ যুক্তি ভা তৰ্ক পূৰ্ব-সংলগ্ন থাকে। অন্যহাতে আৱেশিত তৰ্কত পৰ্যায়ক্ৰমে ভিন্ন যুক্তি-আৱেশিত কৰিহে সিদ্ধান্তত উপনীত হবলৈ বা উপস্থাপন কৰিবলৈ চেষ্টা কৰা হয়।

আৰু পঢ়ক

যুক্তি
বিভ্ৰাট

তথ্য সংগ্ৰহ

শ্ৰেণী:দৰ্শন
শ্ৰেণী:তৰ্কশাস্ত্ৰ
বিদ্যুৎ গোৰে

বিদ্যুৎ গোৰে (, জন্ম-৬ ডিচেম্বৰ ১৯৭৬), এগৰাকী ভাৰতীয় অংশকালীন ব্লগাৰ, নতুন সংবাদ মাধ্যমৰ সাংবাদিক, প্ৰচাৰক আৰু কৰ্মী। ভাৰতীয় পৰিয়ালত ঘৰুৱা নিৰ্যাতন উন্মোচন কৰা কামৰ বাবে তেওঁ বিশেষ পৰিচিতি লাভ কৰিছিল৷ বিড়ম্বনাৰ কথাটো হ'ল, তেওঁ লক্ষ্য কৰিছিল যে তেওঁৰ পৰিয়াল আৰু তেওঁৰ তেতিয়াৰ স্বামী ভাৰতীয় জনতা পাৰ্টিৰ সমৰ্থক আছিল, আৰু তেওঁলোকে তেওঁৰ ব্লগটো কেতিয়াও পঢ়া নাছিল।

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
দবা

— ইমানুৱেল লেস্কাৰ

—— বেঞ্জামিন ফ্ৰেংকলিন

দবা হৈছে ৮×৮ আকাৰৰ মুঠ ৬৪টা ঘৰৰ এখন ক'লা বগা ঢালত দুজন খেলুৱৈয়ে খেলা এক মনোৰঞ্জক আৰু প্ৰতিযোগিতামূলক খেল, য'ত প্ৰতিজনে ১৬টাকৈ গুটি নিয়ন্ত্ৰণ কৰে।

উক্তি

দবা খেলৰ বাবে জীৱনটো বৰ চুটি।
হেনৰী জেমছ বাইৰন, আৱাৰ বয়জ (১৮৭৫), প্ৰথম দৃশ্য

এম্বাৰ্লি দবাত খুব দক্ষ আছিল—ৱাটছন, ই এক কৌশলী মনৰ লক্ষণ।** চাৰ্লক হোমস, চাৰ আৰ্থাৰ কোনান ডয়ল-ৰ চুটি গল্প "দ্য অ্যাডভেঞ্চাৰ অফ দ্য ৰিটায়াৰ্ড কালাৰমেন"ত-
“মোৰ দৃষ্টিত কিংছ গেম্বিট একেবাৰে ধ্বংস হৈ গৈছে; ই অনিবাৰ্যভাৱে পৰাজয়ৰ দিশলৈ লৈ যায়।”

ববী ফিশ্বাৰ, "এ বাস টু দ্য কিংস গ্যাম্বিট (১৯৬০)
নুৰুল আমিন ষ্টেডিয়াম

নুৰুল আমিন ষ্টেডিয়াম বা Nowgong Sports Club Ground হৈছে অসমৰ নগাঁও জিলাত অৱস্থিত এখনি বহুমুখী ষ্টেডিয়াম৷ এইখন ষ্টেডিয়াম প্ৰধানকৈ ফুটবল, ক্ৰিকেট আৰু আন কিছুমান খেলৰ বাবে ব্যৱহাৰ কৰা হয়৷ প্ৰতি বছৰৰ আগষ্ট আৰু ছেপ্টেম্বৰ মাহত এইখন ষ্টেডিয়ামত প্ৰখ্যাত স্বাধীনতা দিৱস কাপ ফুটবল প্ৰতিযোগিতা আয়োজিত হয়৷ সেইখন প্ৰতিযোগিতাত ৰাষ্ট্ৰীয় পৰ্যায়ৰ ভালেকেইটা দলে যোগদান কৰে৷

ষ্টেডিয়ামখনত এতিয়ালৈ আঠখন ৰঞ্জি ট্ৰফীৰ খেল অনুষ্ঠিত হৈছে৷ খেলসমূহ ১৯৬৪ চনৰ পৰা ১৯৮৯ চনলৈকে অনুষ্ঠিত হৈছিল৷ ১৯৬৪ চনত অসমৰ ক্ৰিকেট দলটোৱে বিহাৰৰ বিৰুদ্ধে খেলিছিল৷ ১৯৮৯ চনৰ পৰা ষ্টেডিয়ামত প্ৰথম শ্ৰেণীৰ ক্ৰিকেট অনুষ্ঠিত হোৱা নাই৷

তথ্যসূত্ৰ

বাহ্যিক সংযোগ

ক্ৰিকেট আৰ্কাইভ
ক্ৰিকেট ইনফ'

শ্ৰেণী:ষ্টেডিয়াম
শ্ৰেণী:নগাঁও জিলা